CELEX: 62014TN0584
Language: sk
Date: 2014-07-29 00:00:00
Title: Vec T-584/14: Žaloba podaná 29. júla 2014 – Inditex/ÚHVT – Ansell (ZARA)

29.9.2014   
            
            
               SK
            
            
               Úradný vestník Európskej únie
            
            
               C 339/27
            
         Žaloba podaná 29. júla 2014 – Inditex/ÚHVT – Ansell (ZARA)
   (Vec T-584/14)
   2014/C 339/32
   Jazyk, v ktorom bola podaná žaloba: španielčina
   
      Účastníci konania
   
   
      Žalobkyňa: Industria de Diseño Textil, SA (Inditex) (Arteixo, Španielsko) (v zastúpení: C. Duch, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastníci konania pred odvolacím senátom: Zainab Ansell a Roger Ansell (Moshi, Tanzánia)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 19. mája 2014 vo veci R 1118/2013-2 v rozsahu v akom sa vyhlásila za zrušenú pre nepoužívanie ochranná známka Spoločenstva „ZARA“ č. 1 12  755 pre tieto služby triedy 39: „dopravné služby, distribúcia (doručovanie) najmä oblečenia, obuvi a doplnkov, parfumérie a kozmetiky“, keďže odvolací senát porušil článok 51 ods. 1 písm. a) nariadenia č. 207/2009, keď sa dopustil týchto pochybení:
            
         
               —
            
            
               nesprávneho právneho posúdenia, keď odvolací senát konštatoval, že osoby oprávnené z franšízy Inditex sú súčasťou vnútornej organizácie spoločnosti, hoci v skutočnosti ide o právne nezávislé subjekty skupiny Inditex,
            
         
               —
            
            
               nesprávneho posúdenia dôkazu, keď odvolací senát vytýkal odvolateľke nepredloženie dôkazu o objeme obchodovania, ktorý sa dosiahol ponukou dopravných služieb na účely preukázania vonkajšieho používania ochrannej známky, hoci uvedený dôkaz bol v konaní predložený,
            
         
               —
            
            
               zaviazal ÚHVT a prípadne ďalšieho účastníka konania pred odvolacím senátom na náhradu trov konania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na výmaz: slovná ochranná známka „ZARA“ pre služby tried 39 a 42 – ochranná známka Spoločenstva č. 1 12  755.
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha výmazu ochrannej známky Spoločenstva: Zainab Ansell a Roger Ansell.
   
      Rozhodnutie výmazového oddelenia: vyhovenie návrhu na výmaz.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 51 ods. 1 písm. a) nariadenia č. 207/2009.